ভবতারিণী রাজা (জন্ম: ২৩শে জুলাই ১৯৭৬) হলেন একজন ভারতীয় তামিল গায়ক এবং চলচ্চিত্রের সংগীত পরিচালক। তিনি চলচ্চিত্রের সুরকার ইলাইয়ারাজা এবং চলচ্চিত্র প্রযোজক জেবা রাজাইয়া এর মেয়ে এবং বিশিষ্ট চলচ্চিত্র সুরকার কার্তিক রাজা এবং যুবান শঙ্কর রাজা হলেন তার ভাই। নেপথ্য সঙ্গীতশিল্পী প্রেমজি আমারেন এবং চিত্রনায়ক ভেঙ্কট প্রভু তার চাচাত ভাই। তিনি বেশিরভাগ গান তার বাবা এবং ভাইদের নির্দেশনায় গেয়েছেন। তার বাবা ইলাইয়ারাজা রচিত ‘ভারতী’ চলচ্চিত্রের ‘মায়িল পোলা পন্নু ওন্নু’ গানটি উপস্থাপনার জন্য ২০০০ সালে তিনি শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। তিনি তেলুগু. মালয়ালম, হিন্দি, কন্নড় প্রভৃতি ভাষায় গান গেয়েছেন। শিল্পী হিসাবে থিডেনেন ভ্যান্থাথু, কাদালুক্কু মারিয়াধাই, আজাগই ইরুক্কিরাই বেয়ামাই ইরুক্কিরাথু, গুন্ডেলো গোদারি, ওরু নাল ওরু কানাভু সহ অন্যান্য ছবিতে কণ্ঠ দিয়েছেন। মিত্র, মাই ফ্রেন্ড, ফির মিলেঙ্গে, আমিরথাম, পরিদা পাজাগু, কালভারগল প্রভৃতি ছবিতে সংগীত পরিচালক ছিলেন।  কর্মজীবন ভবতারিণী রাজা তামিল চলচ্চিত্র রসাইয়ের গায়ক হিসাবে চলচ্চিত্রে আত্মপ্রকাশ করেন। তার গাওয়া গানটি তখন অনেক জনপ্রিয়তা লাভ করেছিল। তারপর থেকে তিনি তার বাবা এবং ভাইদের দ্বারা রচিত অ্যালবামে গান গেয়ে আসছেন।  বিশিষ্ট সুরকার দেবানেসান চক্কলিঙ্গম ‍যিনি দেবা নামে অধিক পরিচিত এবং নারায়ণন ‍যিনি তার মঞ্চের নাম সিরপি নামে অধিক পরিচিত তাদের সুর করা গানেও তিনি কণ্ঠ দিয়েছেন।  ২০০১ সালে তিনি ভারতী ছবির মায়িল পোলা পন্নু ওন্নু গানের জন্য শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন (গানটির সংগীত পরিচালক ছিলেন তাঁর বাবা ইলাইয়ারাজা)।  তিনি ২০০২ সালের চলচ্চিত্র মিত্র, মাই ফ্রেন্ড এর জন্য সংগীত পরিচালক হয়েছিলেন, ছবিটি পরিচালক ছিলেন রেবতী এবং এতে অভিনয় করেছিলেন শোভনা। এরপরে তিনি অবুনা ছবির মাধ্যমে তেলুগু চলচ্চিত্র শিল্পের সাথে জড়িত হয়ে পড়েন। তিনি শিল্পা শেঠি, অভিষেক বচ্চন এবং সালমান খান অভিনীত এবং রেবতী পরিচালিত ফির মিলেঙ্গে চলচ্চিত্রের জন্যও সংগীতে সুর রচনা করেছেন। ২০১২ সালের জুন মাসে তিনি একটি গ্রাম-ভিত্তিক প্রকল্প  ভেল্লচি ছবির জন্য সুর করার জন্য জড়িয়ে পড়েন।  ব্যক্তিগত জীবন তিনি একটি সংস্থার বিজ্ঞাপন নির্বাহী আর. সাবারিরাজ এর সাথে বিবাহ বন্ধনে আবদ্ধ হন, সাবারিরাজ হলেন এস. এন. রামাচন্দ্রন এর পুত্র। রামাচন্দ্রন হলেন প্রাক্তন সাংবাদিক, তিনি প্রকাশনাতে গিয়ে কান্নান বিজ্ঞাপন শুরু করেছিলেন। ভবতারিণী চেন্নাইয়ের রোজারি ম্যাট্রিক স্কুলে পড়াশোনা করেছেন।  উল্লেখযোগ্য চলচ্চিত্রের তালিকা  ১৯৮৪: মাই ডিয়ার কুট্টিচাতন (মালয়ালম)  ১৯৯৫ রসিইয়া  ১৯৯৬ আলেকজান্ডার  ১৯৯৭ থিডেনেন ভ্যান্থাথু  ১৯৯৭ করুভেলাম পোককাল  ১৯৯৭: কাদালুক্কু মারিয়াধাই  ১৯৯৮: কল্যানজাল (মালয়ালম)  ২০০০: ভারতী (শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার)  ২০০১: আজাগী  ২০০১: ফ্রেন্ডস  ২০০৫: ওরু নাল ওরু কানাভু  ২০০৫: পোনমুডিপুঝ্যোরাথু (মালয়ালম)  ২০০৬: আজাগই ইরুক্কিরাই বেয়ামাই ইরুক্কিরাথু  ২০০৬: থামিরাভরনি  ২০০৭: নালাইয়া পোঝুথুম উন্নডু  ২০০৮: উলিয়িন ওসাই  ২০০৮: ঢানাম  ২০০৯: পা  ২০১০: গোয়া  ২০১১: মানকথা  ২০১২: গুন্ডেলো গোদারি (তেলুগু)  ২০১৪: আনেজান সংগীত পরিচালক হিসাবে  ২০০২:  মিত্র, মাই ফ্রেন্ড  ২০০৩: আবুনা (তেলুগু)  ২০০৪: ফির মিলেঙ্গে (হিন্দি)  ২০০৫: গিয়া গিয়া (কন্নড়)  ২০০৬: আমিরথাম  ২০০৬: ইলাকানম   ২০১২: ভেলাচি  ২০১২: পরিদা পাজাগু  ২০১৮: কালভারগল  ২০১৯: মায়ানাধি (তামিল) তথ্যসূত্র  বহিঃসংযোগ    বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল ভাষার সঙ্গীতশিল্পী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তামিলনাড়ুর সঙ্গীতজ্ঞ বিষয়শ্রেণী:তামিলনাড়ুর নারী সঙ্গীতজ্ঞ বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:তামিলনাড়ুর সঙ্গীতশিল্পী বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় সঙ্গীতজ্ঞ বিষয়শ্রেণী:২১শ শতাব্দীর ভারতীয় নারী সঙ্গীতজ্ঞ বিষয়শ্রেণী:তামিল সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ভারতীয় নেপথ্য গায়িকা বিষয়শ্রেণী:ভারতীয় তামিল ব্যক্তি বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:২১শ শতাব্দীর নারী সুরকার